Document ID: 32004D0775

ID-DEĊIŻJONI TAL-KUMMISSJONI
tat-18 ta' Novembru 2004
li tagħti Konċessjoni tad-deroga prevista fl-Artikolu 3(2) tad-Direttiva tal-Kunsill 92/102/KEE, lis-Slovakkja dwar l-identifikazzjoni u r-reġistrazzjoni ta' l-annimali
(innotifikata fid-dokument bin-numru C(2004) 4382)
(It-test Slovakk biss huwa awtentiku)
(Test b'rilevanza għaż-ŻEE)
(2004/775/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 92/102/KEE tas-27 ta' Novembru 1992 dwar l-identifikazzjoni u r-reġistrazzjoni ta' l-annimali (1), u b'mod partikolari l-Artikolu 3(2) tiegħu,
Billi:
(1)
L-Artikolu 3(2) tad-Direttiva tal-Kunsill 92/102/KEE jipprovdi l-possibbilità li jawtorizza lill-Istati Membri biex jeskludu mil-lista ta' l-irziezet meħtieġa mill-Artikolu 3(1) dawk l-irziezet b'inqas minn tliet nagħaġ jew mogħoż li għalihom l-ebda premium mhu mitlub, jew ħanżir wieħed, sakemm l-annimali jkunu għall-użu jew il-konsum mis-sid, u sakemm huma suġġetti għall-kontrolli mitluba mid-Direttiva qabel kull ċaqliq.
(2)
L-awtoritajiet Slovakki talbu din l-awtorizzazzjoni sa l-aħħar ta' Ġunju 2005 u taw l-assigurazzjonijiet xierqa dwar il-kontrolli veterinarji.
(3)
Għalhekk is-Slovakkja għanda tingħata l-awtorizzazzjoni li tapplika għad-deroga sat-30 ta' Ġunju 2005.
(4)
Il-miżuri previsti f'din id-Deċiżjoni huma skond l-opinjoni tal-Kumitat Permanenti għall-Katina Alimentari u s-Saħħa ta' l-Annimali.
ADOTTAT DIN ID-DEĊIŻJONI:
Artikolu 1
Is-Slovakkja awtorizzata tapplika d-deroga prevista fl-Artikolu 3(2) tad-Direttiva 92/102/KEE.
L-Artikolu 2
Din id-deċiżjoni tapplika sat-30 ta' Ġunju 2005 u hija indirizzata lir-Repubblika Slovakka.
Magħmula fi Brussell, fit-18 ta' Novembru 2004.

Labels: 7
18
15
6